കേരളത്തില് നിന്നുള്ളവര്ക്ക് കൊറോണ നെഗറ്റീവ് സര്ട്ടിഫിക്കറ്റ് നിര്ബന്ധം: അതിര്ത്തിയില് പരിശോധന കര്ശനമാക്കി കര്ണാടക ബംഗളൂരു: കേരളത്തില് നിന്നുള്ളവര്ക്ക് കൊറോണ നെഗറ്റീവ് സര്ട്ടിഫിക്കറ്റ് നിര്ബന്ധമാക്കി കര്ണാടക.72 മണിക്കൂറിനകം എടുത്ത ആര്ടിപിസിആര് ഫലം കൈയ്യില് കരുതണമെന്നാണ് നിര്ദ്ദേശം. കേരളത്തിന് പുറമെ മഹാരാഷ്ട്രയില് നിന്നുള്ളവര്ക്കും നിയന്ത്രണം ഏര്പ്പെടുത്തിയിട്ടുണ്ട്. കൊറോണ വ്യാപനം രൂക്ഷമായതിനാലാണ് നിയന്ത്രണം വീണ്ടും കടുപ്പിച്ചത്. രോഗവ്യാപനം കൂടുതലുള്ള സംസ്ഥാനങ്ങളില് നിന്നും എത്തുന്നവരും ഈ സംസ്ഥാനങ്ങളില് പോയി മടങ്ങിയവരും സര്ട്ടിഫിക്കറ്റ് ഹാജരാക്കണമെന്നാണ് നിര്ദ്ദേശം. ഇതിന്റെ ഭാഗമായി അതിര്ത്തിയില് പരിശോധന ശക്തമാക്കിയിട്ടുണ്ട്. നേരത്തെ കൊറോണ വാക്സിന് സ്വീകരിച്ചതിന്റെ സര്ട്ടിഫിക്കറ്റ് ഹാജരാക്കണമായിരുന്നു. കേരളകര്ണാടക അതിര്ത്തിയായ തലപ്പാടി ചെക്പോസ്റ്റിലും മറ്റ് ഉള്നാടന് റോഡുകളിലും പരിശോധന കര്ശനമാക്കാനാണ് തീരുമാനമെടുത്തിരിക്കുന്നത്. കേരളത്തില് പോസിറ്റീവാകുന്നവരുടെ എണ്ണം വര്ധിച്ചതിന് പിന്നാലെ കേരള അതിര്ത്തിയുമായി അടുത്തുകിടക്കുന്ന ദക്ഷിണ കന്നഡ, കുടക്, ഉഡുപ്പി ജില്ലകളിലും രോഗികളുടെ എണ്ണത്തില് വര്ധനവ് ഉണ്ടായിട്ടുണ്ട്. ഇതോടെയാണ് കര്ണാടക നിയന്ത്രണങ്ങള് കടുപ്പിക്കുന്നത്.